पहले देसी बम फेंके फिर चाकू मारे; आरोपियों का सरेंडर
Puducherry BJP Leaders Attack Case; bike riders attacked a worker with a desi bomb  पुडुचेरी में 7 बाइक सवारों ने BJP कार्यकर्ता को मारा - हमलावरों ने पहले देसी बम फेंके बाद में चाकू मारे; सोमवार को सरेंडर किया
पुडुचेरी में 7 लोगों ने BJP कार्यकर्ता सेंथिल कुमार की हत्या कर दी। घटना रविवार रात 9 बजे की है। जब सेंथिल एक बेकरी के बाहर खड़े थे, तभी आरोपी वहां बाइक पर पहुंचे। पहले उन्होंने देसी बम फेंके, जब सेंथिल लड़खड़ाए तो उन पर चाकू से हमला कर दिया, जिससे उनकी मौत हो गई।
यह घटना वहां लगे CCTV में रिकॉर्ड हो गई। इसके फुटेज अब सोशल मीडिया पर वायरल हो रहे हैं। हालांकि आरोपियों ने सोमवार को कोर्ट में सरेंडर कर दिया।
सेंथिल की लाश देखकर रो पड़े रिश्तेदार
सेंथिल कुमार कनुवापेट्टई के रहने वाले थे और राज्य के गृहमंत्री ए नमस्सिवम के रिश्तेदार थे। सेंथिल पर हमले की खबर सुनते ही गृहमंत्री लगभग 700 भाजपा कार्यकर्ताओं के साथ घटनास्थल पर पहुंचे। वे सभी सेंथिल के शव को देखकर रो पड़े। पुलिस ने सेंथिल के शव को पोस्टमॉर्टम के लिए भेज दिया है।
घटना जिस इलाके में हुई, वहां के CCTV फुटेज भी पुलिस ने बरामद कर लिए है। फुटेज में एक व्यक्ति को सेंथिल पर देसी बम फेंकते देखा जा सकता है। 
सरेंडर के बाद आरोपी बोले- आपसी दुश्मनी थी
सेंथिल कुमार की हत्या करने वाले सातों लोगों ने सोमवार को त्रिची की एक अदालत में सरेंडर कर दिया। पुलिस के मुताबिक हमलावरों में से एक नित्यानंद ने सेंथिल की हत्या का प्लान बनाया था। जिसके बाद उसने बाकी लोगों को तैयार किया। नामी बदमाश नित्यानंद ने पूछताछ में बताया कि सेंथिल से पुरानी दुश्मनी थी, जिसके चलते उसकी हत्या की गई।
मर्डर के वीडियो से जुड़ी ये खबरें भी पढ़ें...
बिहार के जेठुली गोलीकांड का VIDEO...4 की हुई थी मौत
फतुहा के जेठुली में हुए गोलीकांड की घटना को हुए महीना पूरा चुका है। अब इस कांड से जुड़ा 15 सेकेंड का एक वीडियो सामने आया है। इस वीडियो को देखने से स्पष्ट हो रहा है कि 19 फरवरी को जब पहली बार वहां पर मारपीट के बाद गोलीबारी हो रही थी, तब वहां पर पुलिस की टीम भी मौजूद थी। पढ़ें पूरी खबर...
पटना में लाइब्रेरी में बम फेंकने का VIDEO
पिछले महीने पटना सिटी की एक लाइब्रेरी में रात करीब ढाई बजे बमबारी हुई थी। जिस वक्त ये धमाका हुआ, स्टूडेंट अंदर बैठकर पढ़ाई कर रहे थे। इस बमबारी का सीसीटीवी फुटेज भी सामने आया था। इसमें दिख रहा है कि कुछ युवक लाइब्रेरी के पास आते हैं और बम फेंककर भाग निकलते हैं। पढ़ें पूरी खबर...